CommonsCommons
Wikimedia Commonsissa on kuvia tai muita tiedostoja aiheesta **Allas Sea Pool**.
**Allas Sea Pool** on merikylpylä Helsingin Katajanokalla. Se avattiin 1. syyskuuta 2016 entisen kanavaterminaalin alueelle. Merikylpylässä on kolme meren päälle rakennettua allasta: lastenallas, lämminvesiallas ja merivesiallas sekä sauna ja kahvila. Allas Sea Poolin päärakennus valmistui keväällä 2017. Rakennuksen katolla on koko katon kattava terassi. Allas Sea Pool on 1 500 asiakaspaikallaan Helsingin suurin terassi.

Merikylpylää on tarkoitus pitää auki ympäri vuoden. Vuokrasopimus Helsingin kaupungin kanssa kestää vuoden 2030 loppuun asti.

Historiaa
---------

Merikylpylää Katajanokalle ehdotettiin liikuntavirastolle jo vuonna 2006. Allas Sea Pool sai rakennusluvan elokuussa 2015. Kylpylähankkeen budjetti oli yhdeksän miljoonaa euroa. Työ- ja elinkeinoministeriö tuki hanketta 329 000 eurolla. Helsingin kaupunki, Finnvera ja Tekes rahoittivat hanketta yhteensä kolmen miljoonan euron lainalla. Tämän lisäksi hanketta rahoitettiin muun muassa joukkorahoituksella, jolla kerättiin yli 810 000 euroa. Joukkorahoitukseen osallistui yli 400 henkilöä. Yksi uima-altaista rakennettiin Western Shipyardin Teijon telakalla Salossa, josta se kuljetettiin meriteitse Katajanokalle vajaan vuorokauden ajan.

Allas Sea Poolin kävijätavoite on 320 000 kävijää vuodessa. Vuonna 2017 Altaalla kävi 142 000 kylpyläasiakasta.

### Vuoden 2022 onnettomuus

Tammikuussa 2022 *M/S Gabriella*-alus törmäsi kylpylään. Saunarakennus halkesi keskeltä kahtia ja osa rakenteista siirtyi kymmeniä senttejä Kauppatorin suuntaan. Koronarajoitusten takia kylpylä oli onnettomuuden aikaan suljettu. Kesällä 2022 otettiin käyttöön väliaikaiset saunat, joiden kapasiteetti on noin kolmannes tuhoutuneiden saunojen kapasiteetista. Uudet saunatilat avattiin kesäkuussa 2023. Remontissa uudistettiin myös pukuhuoneita ja vilvoittelutiloja.

Lähteet
-------

1. ↑  Kelluva merivesiallas sai rakennusluvan *Rakennuslehti*.  18.8.2015. Viitattu 2.9.2016.
2. 1 2  Moilanen, Kaisu: Merikylpylä rantasaunoineen avautuu tänään Helsingin keskustassa – HS tutustui altaisiin Jani Sievisen kanssa *Helsingin Sanomat*.  1.9.2016. Viitattu 2.9.2016.
3. ↑  Helsinki saa uuden livemusiikin keitaan – joka on samalla kaupungin suurin terassi *Helsingin Uutiset*. Viitattu 28.4.2018.
4. 1 2 3  Jämsén, Elina: Kapteenin meriselitys: M/S Gabriellan ohjattavuus katosi, ja alus törmäsi merikylpylän kupeeseen – törmäys halkaisi Allas Sea Poolin saunarakennuksen kahtia *Yle Uutiset*.  17.2.2022. Viitattu 18.2.2022.
5. ↑  Bäckgren, Noona: Tältä näyttää Katajanokan uusi merikylpylä – turvallisuus ei huoleta asiantuntijoita *Helsingin Sanomat*.  20.8.2015. Viitattu 2.9.2016.
6. ↑  Jokinen, Riikka: Kauppatorin merikylpylä avautuu kesäkuussa – uimaan pääsee vasta myöhemmin *Helsingin Uutiset*.  29.4.2016. Viitattu 2.9.2016.
7. 1 2
8. ↑  Pukkila, Outi: Katajanokan Allas-merikylpylä ylitti joukkorahoitustavoitteensa sadoilla tuhansilla *Yle Uutiset*.  5.11.2015. Viitattu 2.9.2016.
9. ↑  Jokinen, Riikka: Miljoona-allas uitettiin Katajanokalle – matka kesti kellon ympäri *Helsingin Uutiset*.  12.7.2016. Viitattu 2.9.2016.
10. ↑  Allas Sea Poolin ensimmäinen vuosi oli menestys – altaita tulossa lisää *City*. Viitattu 28.4.2018.
11. ↑  Rissanen, Milka: Tällainen on Allas Sea Poolin uusi saunaosasto: näköala­sauna, luksuskiuas ja "älypukukaapit" *Helsingin Sanomat*.  22.6.2023. Viitattu 3.7.2023.

Aiheesta muualla
----------------

* Verkkosivusto